Tänään haen kyytiini Dag Järnmarkin.
Hänellä on ollut tosi rankka lapsuus, -
ja hän on joutunut syvälle pimeyteen.
On jännittävää kuulla hänen kertovan siitä -
ja myös hänen elämästään tänään.
Hän on tietääkseni ollut koko elämänsä johtaja.
Sitä hän on nykyisinkin.
Tässä ohjelmassa pääset matkalle ihmisten elämään.
Vien vieraamme ajelulle jännittävällä autolla.
Mikä on ollut hänen elämänsä käännekohta?
Olen Peter Åkvist, ja katsot Etupenkillä-ohjelmaa.
ETUPENKILLÄ
Dag Järnmark? - Kyllä, hei vaan.
Tervetuloa Etupenkille! - Kiitos.
Tässä istutaankin matalalla. - Joo, tämä on kuin urheiluauto.
Oletko ajellut vanhoilla autoilla? - Olen, minulla on ollut jenkkiautoja.
Tykkäät siis V8-moottorin jylinästä? - V8:n jylinähän se auton tekee.
Sitä siis kaipaat? - Sitäpä juuri.
Tämä on Mercury Cougar vm 1970.
Se on cabriolet, jossa on pehmeä kangaskatto.
Moottori on 351, 5,7-litrainen. Virkeitä hevosvoimia on 275.
Automaattinen vaihdelaatikko on 3-vaihteinen FMX.
Tämä on siis Mercuryn vastaus Mustangiin.
Mustangista lanseerattiin tuolloin paljon upeammin varusteltu malli.
Tämä on tyypillinen 1970-luvun alun auto.
Valonheittimien päällä on kääntyvät luukut, ja väri on kullanruskea.
ETUPENKILLÄ
Olen Dag Järnmark. Synnyin 50-luvulla ja olin lapsi 60-luvulla.
Kotini ei ollut kristitty, meillä ei edes ollut Raamattua.
En ollut kuullutkaan Jumalasta ennen kouluun menoa.
Ei siis mitään käsitystä Jumalasta.
Kun aloitin koulun, ilmeni, että minulla oli lukihäiriö.
Kouluajoista alkoi suoranainen helvetti elämässäni.
Aikuiset kiusasivat. - Voi, opettajatko? - Kyllä. Minua nimitettiin idiootiksi.
En saanut olla muiden joukossa, vaan jouduin istumaan nurkassa.
"Sinuun emme haaskaa aikaamme", opettajat sanoivat. - Voi sentään.
Millaisia tunteita se herätti nuoren pojan mielessä?
Koin olevani idiootti. - Uskoit sen? - Uskoin.
Se myös nostatti hirvittävän vihan aikuisia kohtaan.
Minulla ei ollut unelmia kuten muilla, haaveilin vain tappavani opettajat.
Riitoja, tappeluita? - Kyllä vain, päivittäin.
Sitten vannoin itselleni, etten enää koskaan ota selkääni.
Se avasi minut pimeyden voimille. En aavistanut mitä olin tekemässä.
Viha antoi minulle voimaa. Kun jouduin tappeluun, tarvitsin vain hetken.
Tuijotin hetken jotain pistettä ja täytyin yliluonnollisella vihalla.
Tunsin voiman nousevan minuun.
Kerran heräsin puistonpenkillä.
Näin nuoren miehen ja naisen lastenvaunujen kanssa.
Ajattelin, etten pääse koskaan kokemaan tuota.
Halusin muuttua. Olin käyttänyt aineita niin kauan, että vihasin narkomaaneja.
Tapellessani näin oman pääni sisällä ja tappelin oikeastaan itseäni vastaan.
Sitten tapasin vaimoni. Hän istui eräässä huoneistossa.
Kun tulin sisään, suutuin hänelle, koska näin, ettei hän kuulunut sinne.
Hänessä oli puhtaus, jota en ollut ikinä nähnyt, sillä hän oli luopiokristitty.
Näin hänessä puhtauden. - Aivan.
Halusin viedä hänet pois sieltä. - Oi.
Meidän piti ostaa illalla hasista.
Istuin siinä pistooli hänen niskassaan.
Onhan sekin tapa aloittaa seurustelu.
Tuona iltana aloimme seurustella.
Yritin elää normaalia elämää, mutten pystynyt.
Olin sairaalloisen mustasukkainen. Hän pelkäsi minua.
Sitten hän kohtasi Jumalan radikaalilla tavalla ja palasi Hänen luokseen.
Näin miten hän muuttui. Mutta Jeesusta en voinut haastaa.
Halusin Hänet itsellenikin. - Olit siis mustasukkainen Jeesukselle. - Olin.
Uskoontulooni vaikutti mies nimeltä Sören.
Hän tuli ovellemme. Hän ei ollut kaupustelija, vaan puhui Jeesuksesta.
Ystävystyimme, ja aloin arvostaa häntä.
En arvostanut rattijuoppoja ja muita, mutta kun hän tuli, piilotin olutpullot.
Lähdin Sörenin mukana hengelliseen tilaisuuteen.
Siellä kohtasin Jumalan väkevästi. Se muutti elämäni totaalisesti.
He rukoilivat puolestani. Jäin siihen hetkeksi istumaan.
Mary sanoi Jumalalle: "Ellet ota häntä nyt, hän ei tule koskaan luoksesi."
Halusin heidän rukoilevan puolestani. "Et ole uskossa", he sanoivat. "En ole."
Sören sammutti musiikin. Pelästyin kuollakseni.
Ajattelin, että sanon haluavani tulla uskoon ja lähden sitten tieheni.
Kun Sören sanoi: "Sano 'Jeesus'", koin valtavan rakkauden ja voiman.
Koin täydellisen vapautuksen, oli kuin kahleet olisivat auenneet.
Vapauduin täysin huumeista ja rikollisuudesta.
Kohtasin Jeesuksen niin väkevästi. Se todellakin muutti elämäni.
Avasimme kotimme.
Meille alkoi tulla ihmisiä: narkkareita, katutyttöjä...
Syntyi suorastaan liikehdintää. Ihmisiä tuli uskoon.
Ihmisiä parani ja vapautui.
Meillä ei ollut tietoa, miten rakastaa Jeesusta. Me vain rakastimme Häntä.
Sitten menimme kaikki asianmukaisesti seurakuntaan.
Siellä opimme vaatimuksista, -
opimme uskontoa ja perinteitä.
Kului joitakin vuosia. Tunsin olevani pelkkä uskonnollinen pelle.
Aloin kaivata entistä elämääni. Ymmärsin, että olin siinä vapaampi.
Ajauduin synteihin. Join salaa.
Vaivuin vuosiksi totaalisesti pohjalle. Jätin perheeni ja kaiken.
Palasit vanhaan elämääsi. - Kyllä, ja se kävi tosi nopeasti.
Ajauduin samoihin rikoksiin, melkein pahempiinkin.
Vielä syvemmälle pimeyteen. - Kyllä. Jeesus oli poistanut kadotustuomion.
Silti yritin poistaa kadotustuomiota huumeilla.
Miten selvitit tuon tilanteen?
En osannut selvittää sitä. En voinut mennä Jumalan eteen enkä kirkkoon.
Sitten Jeesus itse tuli luokseni.
Hän tuli aivan yhtäkkiä, ja aloin puhua kielillä. - Vau.
Sitten Herra sanoi minulle: -
"Jos tulet takaisin ja palaat työhösi, eheytän koko perheesi."
Perheemme oli hajonnut. Lapsetkin olivat kukin tahollaan.
Kaikki mihin uskoimme oli poissa.
Mutta me avioiduimme uudelleen Maryn kanssa. - Se onnistui. - Kyllä.
Lapset seisoivat edessä toivottamassa tervetulleeksi. Koko perhe oli paikalla.
Elämme normaalia elämää. Koko perhe on eheytynyt.
Kierrämme kertomassa evankeliumia. Ihmisiä vapautuu ja paranee.
Julistan niin kirkossa kuin kadulla.
Haluamme sydämestämme nähdä ihmisten muuttuvan.
VIIMEISET 3 KYSYMYSTÄ
Sillä elämänkokemuksella, joka sinulla nyt on, -
jos voisit palata sen lapsen luo, -
joka olit ennen kuin ajauduit pimeyden syövereihin, -
minkä hyvän neuvon antaisit itsellesi?
Sanoisin: "Älä kuuntele sitä, mitä aikuiset sanovat."
Eikö ole vähän pelottavaa sanoa lapsille noin?
On, mutta niin sanoisin itselleni. - Oman kokemuksesi pohjalta? - Kyllä.
Aikuisia taas neuvoisin: -
"Älä tuomitse lapsia. Ota selvää, mistä ongelmat johtuvat."
Toinen kysymys: -
Kun elit elämäsi kaikkein pimeintä vaihetta, -
oliko ympärilläsi silloin ihmisiä, jotka kuitenkin välittivät sinusta?
Mikä olisi eniten auttanut sinua silloin?
Anna heille jokin hyvä neuvo.
Paras apu olisi, että he kertoisivat, kuka Jeesus todella on.
Että he näkisivät ihmisen.
Miksi hän elää niin kuin elää? Yritän nyt itse toimia niin. - Aivan.
Sitten viimeinen kysymys.
Ehkä joku katsoja tunnistaa itsensä ja kokee olevansa kuin sinä.
Voisitko antaa hänelle jonkin hyvän neuvon?
Toki voin sen tehdä.
Ensinnäkin ala etsiä Jeesusta. Et tule ikinä pääsemään kuiville omin avuin.
Kun kohtaat Jeesuksen, saat sisäisen vapauden.
On helppoa ottaa Jeesus vastaan, sillä Hän tuli sovittamaan maailman.
Hän kuoli ristillä nimenomaan antaakseen anteeksi.
Siksi ei ole väliä, mitä olet tehnyt tai jättänyt tekemättä.
Se koskee kaikkia ihmisiä.
Tee niin kuin Raamattu kehottaa: käänny ja usko Jeesukseen.
Raamattu sanoo, että kun uskot Häneen sydämestäsi -
ja tunnustat Hänet Pelastajaksesi, sinä synnyt uudesti.
Jumala itse tulee asumaan sydämeesi.
Siitä alkaa prosessi, ja saat kokea täyden vapauden Jeesuksessa.
Johdattaisitko meidät rukoukseen?
Voit rukoilla kanssani:
Jeesus, otan Sinut nyt vastaan omaksi Vapahtajakseni.
Käännyn pois entisestä elämästäni. Kiitos, että Sanasi on totta.
Tunnustan Sinulle syntini ja pyydän: Tule ja valtaa sydämeeni!
Kiitos, että olet antanut anteeksi kaikki syntini, joissa olen elänyt, -
ja ennen muuta sen, etten ole uskonut Sinuun. Jeesuksen nimessä, aamen.
Jos rukoilet tämän lyhyen rukouksen, elämässäsi alkaa uusi aika.
On tärkeää oppia tuntemaan Jumala.
Jos sinulla ei ole Raamattua, annan sen sinulle (ruotsiksi).
Mene osoitteeseen: HIMLENTV7.SE/JESUS
Voit tukea tämän ohjelman käännöstyötä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 8507 VASTAANOTTAJA: RISTIN TUKI RY
Suomennos: Aune Björkström